Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta /* KOM/2000/0077 lopull. - CNS 2000/0050 */



Virallinen lehti nro C 086 E , 24/03/2000 s. 0014 - 0015



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Neuvoston asetuksen (ETY) N:o 2759/75 [4], sellaisena kuin se on viimeksi muutettuna asetuksella (EY) N:o 3290/94 [5], 4 artiklassa säädetään kesyn sian lihan tiettyjen tarjontamuotojen perushinnan vuotuisesta vahvistamisesta. Yhteisten markkinajärjestelyjen uudistukseen Agenda 2000:ssa sovelletun lähestymistavan mukaisesti ja jotta tuottajat voivat tehdä pitkän aikavälin tuotanto-ohjelmia, perushinta olisi vahvistettava ilman aikarajoituksia, sanotun kuitenkaan rajoittamatta tulevaisuudessa mahdollisesti tehtäviä tarkistuksia. [4] EYVL L 282, 1.11.1975, s. 1. [5] EYVL L 349, 31.12.1994, s. 105. (2) Perushinta on tarpeen vahvistaa sellaiselle tasolle, joka turvaa vakaat hintanoteeraukset markkinoilla siten, että yhteisössä ei synny rakenteellista ylituotantoa. (3) Perushinta on vahvistettava yhteisön sianruhojen luokitusasteikosta 13 päivänä marraskuuta 1984 annetussa neuvoston asetuksessa (ETY) N:o 3220/84 [6], sellaisena kuin se on viimeksi muutettuna asetuksella (EY) N:o 3513/93 [7], määritellylle vakiolaadulle. [6] EYVL L 301, 20.11.1984, s. 1. [7] EYVL L 320, 22.12.1993, s. 5. (4) Neuvoston komiteamenettelyn osalta vahvistamien säännösten noudattamiseksi asetuksen (ETY) N:o 2759/75 vastaavat säännökset olisi lisäksi muutettava. Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, [8] EYVL L 184, 17.7.1999, s. 23. ON ANTANUT TÄMÄN ASETUKSEN: 1 artikla Muutetaan asetus (ETY) N:o 2759/75 seuraavasti: 1. Korvataan 4 artiklan 1 kohta seuraavasti: " 1. Ruhoina ja puoliruhoina olevan vakiolaatuisen kesyn sian, jäljempänä 'teurastetut siat', lihan perushinta vahvistetaan 1 509,39 EUR tonnilta 1 päivästä heinäkuuta 2000 alkaen. Vakiolaatu määritellään asetuksen (ETY) N:o 3220/84 2 artiklan 2 ja 3 kohdan mukaisesti määritettyjen sianruhojen painon ja vähärasvaisen lihan osuuden perusteella seuraavasti: - ruhot, joiden paino on vähintään 60 kilogrammaa, mutta alle 120 kilogrammaa: luokka E, - ruhot, joiden paino on 120-180 kilogrammaa: luokka R. 2. Poistetaan 4 artiklan 4 kohta. 3. Poistetaan 23 artikla. 4. Korvataan 24 artikla seuraavasti: "24 artikla 1. Komissiota avustaa sianlihan hallintokomitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta. 3. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja